ભૂપેન્દ્રસિંહે કોંગ્રેસના આક્ષેપોનો જવાબ વાળતા જણાવ્યુ હતું કે, શા માટે પ્રજા આટલા બધા વર્ષાથી રાજ્યમાં ભાજપને ચૂંટે છે, કારણ કે તમે જે કંઈ કર્યું એ થાગડથીગડવાળું કર્યું, જ્યારે અમારા નરેન્દ્રભાઈએ પ્રશ્નોનો કાયમી ઉકેલ કર્યા, જેમ કે, સિંચાઈના પ્રશ્નનો હલ કરવા જળસંચય માટે લાખોની સંખ્યામાં ખેતતલાવડીઓ, ચેકડેમો બનાવાયા, એવી જ રીતે ગામડામાં લોકોને વીજળી મળતી ન હતી એટલે દિવસ દરમિયાન લોકો ધંધો રોજગાર કરતા’તા, અમે ૨૪ કલાક વીજળી આપી, એટલે લોકો કમળનું બટન દબાવે છે, એમ ઉલ્લેખી ભૂપેન્દ્રસિંહે કહ્યું કે, તમે બધી જ ચૂંટણી વખતે કોંગ્રેસનું રાજ આવશે તેવી વાતો કરો છો, એ આ વખતેય તમે સપના જોવાનું ચાલુ રાખો, અમે દેશમાં એકલા હાથે સત્તા ઉપર આવ્યા છીએ, જ્યારે તમે આવડી મોટી પાર્ટી હોવા છતાં યુપીમાં અખિલેશ સાથે જોડાવાનું પસંદ કર્યું છે, એટલે ચૂંટણીએ જનમતનો માપદંડ છે અને રાજ્યમાં જનમત અમારી જ સાથે છે, યુપી હજી બાકી છે, પણ ત્યાંય સ્પષ્ટ જનમત સાથે જ આવીશું.